ФК Пирин (Гоце Делчев)
„Пирин“ е български футболен клуб от град Гоце Делчев (Неврокоп), година през сезон 2020/2021 се състезава в югозападната Трета лига, а негов треньор е Димитър Крушовски. Играе мачовете си на градския стадион в Гоце Делчев.

История на клуба 
За първи път футбол се играе в Неврокоп през октомври 1912 г. малко след освобождаването на града от османска власт, когато военни от местния гарнизон показват пред хората от играта с футболната топка, която завладява целия свят. Жителите на Неврокоп примат ентусиазирано новата игра и не след дълго се създава футболна секция към гимнастическо дружество „Юнак“. През 1925 г. се отделя и приема името „Пирин“, който е първият отбор с името на българската планина, в чиито поли се намира Гоце Делчев.

След 1949 г. в града има 14 градски отбора създадени на ведомствен принцип – „Строител“, „Червено знаме“ (1949 – 1959), „Динамо“, „Спартак“, „Пирин“ и други, които се развиват към съответните отраслови профсъюзи. През 1957 г. всички тези отбори, без „Спартак“, са обединени в ДФС „Пирин“. През 1985 г. на основата на едноименното дружество се образува ФК „Пирин“, който започва да се развива самостоятелно. За първи път „Пирин“ се класира в „Б“ група през 1982 г., където играе до 1985 г., когато отборът е изваден по административен път с неясни аргументи от „Б“ група, след като е заел седмо място. Отборът се завръща във втория ешелон през 1993 г. и играе там до пролетта на 1995 г. За трети път ФК „Пирин“ влиза в „Б“ група през есента на 2005 г. През сезон 2006/2007 се класира на трето място, а в 2011/2012 стига до най-големия си връх, спечелвайки правото да играе в „А“ група след серия от 27 мача, в които има 19 победи, 5 равни и 3 поражения, носещи му 62 точки, с 6 повече от втория „Спортист“ (Своге).

Състав 2020/2021 

Р

Успехи 
 трето място в „Б“ Професионална футболна група – Югозападна сезон 2007/2008 г.
 седмо място в Южна „Б“ група: 1983/84 и 1984/85 г.
 осминафиналист за Купата на Съветската армия: 1982/83 г.
 шестнайсетинафиналист за Купата на България: 1990/91, 1994/95 и 2005/06 г.
 трето място в Западна „Б“ група:2006/2007
 единадесето място в Западна „Б“ група:2007/2008
 Шампион Западна Б група 2011/2012
 Четвъртфиналист Купата на България;
 11-о място в „A“ Професионална футболна група 2012/2013 г.

Известни футболисти 
 Атанас Петков № 11
 Георги Леваков
 Стоян Карапетров
 Димчо Беляков
 Ясен Петров
 Йордан Боздански
 Методи Стойнев
 Иван Близнаков
 Росен Каптиев
 Марио Метушев
 Методи Методиев
 Георги Василев (Гочо)
 Марио Близнаков
 Димитър Макриев
 Илиан Харизанов
 Васил Мингов
 Симеон Гавалюгов
 Георги Марков
 Георги Петров
 Димитър Пиргов
 Васил Панайотов
 Костадин Башов
Димитър Вълчев

Външни препратки 
 Oфициален сайт на Пирин (Гоце Делчев) 

Пирин (Гоце Делчев)
Гоце Делчев (град)
Основани в Османската империя през 1912 година
Обекти, наречени на Пирин